b'\n_START_ARTICLE_\nAdratalupoeg\n_START_PARAGRAPH_\nAdratalupoeg ehk adrik oli k\xc3\xb5ige arvukam kesk- ja uusaegse Eesti talupoja sotsiaalne kategooria._NEWLINE_Adratalupoegade maa suurust ja majanduslikku v\xc3\xb5imet hinnati adramaades siit ka nimetus adratalupoeg. Adratalupoegade maa suurus k\xc3\xb5ikus suuruse ja j\xc3\xb5ukuse poolest suurtes piirides - seda enam, et adramaagi oli varieeruva suurusega \xc3\xbchik. \xc3\x9ches piirkonnas olid adratalud tavaliselt \xc3\xbchesuurused, kuigi v\xc3\xb5is leiduda ka kahe- ja enama adramaalisi adratalusid. Eramaadel olevad adratalud olid tavaliselt v\xc3\xa4iksemad kui keskajal maaisanda, uusajal riigi ehk domeeni maadest eraldatud talud. Adratalupoegade maksukoormus oli tavaliselt \xc3\xbchesugune, kuid aja jooksul talupoegade koormised, eriti teot\xc3\xb6\xc3\xb6, kasvasid. Alates 15. sajandist muutusid adratalupojad sunnismaisteks.'